Moodyn raamattuinstituutti

Moodyn raamattuinstituutti (, lyh. MBI) on Yhdysvaltain Illinoisissa sijaitseva yksityinen korkeakoulu. Moodyn raamattuinstituutti on perustettu vuonna 1886, ja se sijaitsee Chicagon kaupungissa.
Historia.
Chicagon evankelioimisyhdistys ja Moodyn raamattuinstituutti.
D. L. Moodyn kiinnostus kassvatuksellisiin pyrkimyksiin sai alkunsa kesällä 1870, kun hän tapasi Illinoisin osavaltion normaaliyliopiston rehtori Emma Dryerin. Dryer alkoi kehittämään nuorille naisille suunnattua raamatunopiskelu-, opetus- ja kotivierailuohjelmaa. Moody suostutteli Dryerin jäämää Chicagoon ja jatkamaan työtä kirkon suojeluksessa.
Vuoden 1883 alussa useat chicagolaiset pyysivät Moodya palaaman kaupunkiin kehittämään uutta koulua. 22. tammikuuta 1886 pidetyssä kokouksessa nousi esiin harjoittelukoulun perustaminen, jonka myötä syntyi Chicagon evankelioimisyhdistys. Yhdistyksen nimi vaihdettiin myöhemmin Moodyn raamattuinstituutiksi.
Moodyn kirjeenvaihtokoulu.
Tammikuussa 1901 perustettiin Moodyn kirjeenvaihtokoulu, jonka tarkoituksena oli edistää kirjeopiskelua. Koulu aloitti raamattuopin sekä käytännön kristillisen työn kursseilla. Molemmat kurssit oli kirjoittaneet R. A. Torrey. Kurssien määrä kasvoi tasaisesti vuoteen 1945 saakka, jolloin kursseja oli tarjolla 17 kappaletta. Kirjeenvaihtokoulun perinteet jatkuvat nykyisin itsenäisissä opinnoissa. Keväällä 2009 Moodyn raamattuinstitutti perusti ensimmäiset verkkopohjaiset etäopintokurssit.
Moodyn teologinen koulu ja seminaari Michiganissa.
Vuonna 1985 Moodyn raamattuinstituutti perusti Moodyn tutkijakoulun tarjoamaan raamatullista johtajakoulusta. Vuodesta 2011 lähtien koulu on tunnettu nimellä Moodyn teologinen seminaari, jonka kautta tarjotaan kahdeksaa maisterintutkintoon johtavaa ja viittä jatkotutkintokoulutusta. Vuonna 200 Michiganin teologinen seminaari yhdistyi kouluun.
Moody Aviation.
Lähetyslentäjien kouluttamiseen keskittyvä "Moody Aviation"-ohjelma siirrettiin vuonna 2005 Tennesseestä nykyiselle paikalleen Spokanessa. Moody Aviation tekee yhteistyötä Spokane Comminity Collegen kanssa.
Työmuodot.
Moodyn raamattuinstituutin yhteydessä toimii kolme mediatyömuotoa, jotka jatkavat raamattuinstituutin historiaa käytännöllisen raamattukoulutuksen alalla. Mediatyömuotoja ovat Moody Publishers, Moody Radio ja "Today in the Word".
Moody Publishers.
Dwight L. Moody perusti vuonna 1894 "Bible Institute Colportage Associationin", jonka tarkoituksena oli tuottaa kristillisiä kirjoja huokeaan hintaan. Nykyisin järjestö tunnetaan nimellä Moody Publishers. Nykyisin kustantaja julkaisee yli 1 400 teosta painotalojensa Moody Pressin, Northfield Pressin ja WingSpread Pressin kautta.
Moody Radio.
Moody omistaa ja ylläpitää 70 ei-kaupallista FM- ja AM-radioasemaa eri puolella Yhdysvaltoja, jotka lähettävät lähetyksiä englanniksi ja espanjaksi. Vuonna 1926 perustettu Moody Radio ylläpitää satelliittiverkon kautta kuutta digitaalista kanavaa sekä Moody Radio -sovellusta.
Today in the Word.
"Today in the Word" on insituutin opettajakunnan kirjoittama päivittäinen hartausjulkaisu. Jokaisessa numerossa on tutkimus Raamatun kirjasta tai aiheesta, syventäviä artikkeleita ja vastauksia Raamatun kysymyksiin.
Presidentit.
Seuraavat henkilöt ovat toimineet raamattuinstituutin presidentteinä: